Politiet advarer mot trusler om publisering av bilder
Etter flere telefoner fra mottakere av en epost der de blir presset til å betale - går politiet i Sør-Vest ut med en advarsel mot å etterkomme truslene. – Vi har fått inn meldinger om dette lørdag morgen og formiddag. Vi fant grunn til å gå ut og advare folk mot å betale, sier operasjonsleder Irene Ragnhildstveit ved Sør-Vest politidistrikt i Stavanger til VG. Hun regner med at eposten er sendt til mange.I epost-meldingen blir mottakerne truet med at de må betale en pengesum. Hvis ikke trusselen følges opp, skal det bli publisert bilder av dem. Ragnhildstveit kan ikke svare på hvilken type bilder som det trues med i epostene. les også– Dette er svindel, ikke gå i dialog - ikke betal, de har ikke kontroll på din PC, skriver politiet på Twitter. Politiet hadde ikke oversikt over hvor mange som har kontaktet politiet om trussel-mailen lørdag i 10.15-tiden.
Politiet advarer folk mot å betale etter utpressingsmail om bilde-publisering.